L 21/8
MT
Il-Ġurnal Uffiċjali tal-Unjoni Ewropea
31.1.2022
(54)
L-ICES innota fl-2019 li l-qabdiet tal-aringi (Clupea harengus) għad-diviżjoni 3.a tal-ICES jenħtieġ li jkunu qrib iż-żero kemm jista’ jkun peress li mingħajr żona addizzjonali jew restrizzjoni ta’ żmien fuq is-sajd għall-aringi, qabda ta’ aringi tal-punent tal-Baltiku li jorqoq fir-Rebbiegħa (WBSS) tkun inevitabbli.
Informazzjoni reċenti mill-ICES tindika t-taħlit dejjem jiżdied tal-aringi WBSS ma’ aringi tal-Baħar tat-Tramuntana fi Skagerrak u l-Baħar tat-Tramuntana, fejn il-maġġoranza tal-qabdiet tal-aringi tad-WBSS issa jseħħu fi Skagerrak u f’ammont inqas fil-lvant tal-Baħar tatTramuntana.
(55)
Fir-Rekord Maqbul mill-konsultazzjonijiet bilaterali bejn l-Unjoni u n-Norveġja għal Skagerrak, l-Unjoni timpenja ruħha li tillimita l-qabdiet attwali tagħha fi Skagerrak għal 969 tunnellata, filwaqt li n-Norveġja qablet li tittrasferixxi mill-inqas 95 % tal-kwota tagħha għall-Baħar tat-Tramuntana biex tipproteġi l-aringa tad-WBSS.
Għaldaqstant, qed jiġi propost li jiġu limitati l-qabdiet globali tal-flotot C (HER/03A.) u D (HER/03A-BC) għall-Istati Membri rilevanti billi tiżdied nota f’qiegħ il-paġna ta’ kondizzjoni speċjali mat-tabelli tat-TAC ta’ dawk il-kwoti, filwaqt li jinżamm il-livell tal-kwoti fit-tabelli biex tiġi riflessa l-istabbiltà relattiva u tiġi rregolata l-flessibbiltà bejn iż-żoni assoċjata (IAF).
Fil-każ tan-Norveġja, il-qabdiet massimi attwali li jistgħu jsiru fl-ilmijiet tal-Unjoni taddiviżjoni 3a tal-ICES jikkorrispondu għal 167 tunnellata (5 % tal-kwota tagħha).
(56)
Skont il-paragrafu 13.11 tar-Rekord Maqbul mill-konsultazzjonijiet bilaterali bejn l-Unjoni u n-Norveġja għal Skagerrak, in-Norveġja u l-Unjoni jenħtieġ li jkunu jistgħu jistadu sa 100 % tal-kwota tagħhom għall-aringi ta’ Skagerrak fil-Baħar tat-Tramuntana sabiex jipproteġu l-aringi tad-WBSS.
Sakemm jiġu konklużi l-konsultazzjonijiet bilaterali mar-Renju Unit għall-2022, ma setax jiġi kkonfermat fl-20 ta’ Diċembru li l-IAF fl-ilmijiet tar-Renju Unit għall-2022 għal HER/03A ser tinżamm.
Għalhekk, huwa meħtieġ li jkun espliċitu li l-IAF fl-ilmijiet tar-Renju Unit ma tkunx applikabbli fin-noti ta’ qiegħ il-paġna rilevanti tal-flotot C sakemm l-Unjoni u r-Renju Unit ikunu qablu dwar tali flessibbiltà fil-konsultazzjonijiet bilaterali bejn dawk iż-żewġ partijiet.
(57)
Fil-paragrafu 13.12 tar-Rekord Maqbul mill-konsultazzjonijiet bilaterali bejn l-Unjoni u n-Norveġja għal Skagerrak, l-Unjoni ħabbret l-intenzjoni tagħha li tuża ċerta flessibbiltà fiż-żoni 4a u 4b tal-Baħar tat-Tramuntana ugwali għallparti tal-Unjoni ta’ 5,7 % tal-livell tal-flotta A, jew 21 038 tunnellata.
(58)
L-Unjoni kellha konsultazzjonijiet bilaterali kull sena mal-Gżejjer Faeroe dwar l-iskambju tal-kwoti u l-aċċess reċiproku għall-2022.
Dawk il-konsultazzjonijiet ma wasslux għall-konklużjoni ta’ ftehim fl-2021.
(59)
Skont l-Artikolu 498(2) tal-Ftehim dwar il-Kummerċ u l-Kooperazzjoni bejn l-Unjoni Ewropea u l-Komunità Ewropea tal-Enerġija Atomika, min-naħa waħda, u r-Renju Unit tal-Gran Brittanja u l-Irlanda ta’ Fuq, min-naħa l-oħra (12) (“Ftehim dwar il-Kummerċ u l-Kooperazzjoni “), l-Unjoni u r-Renju Unit għandu jkollhom konsultaz­ zjonijiet kull sena biex jaqblu, sal-10 ta’ Diċembru ta’ kull sena, dwar it-TACs għas-sena ta’ wara għall-istokkijiet elenkati fl-Anness 35 tal-Ftehim dwar il-Kummerċ u l-Kooperazzjoni.
Skont l-Artikolu 499(2) tal-Ftehim dwar il-Kummerċ u l-Kooperazzjoni, jekk ma jsirx qbil fuq tali TACs sal-20 ta’ Diċembru, il-Partijiet għandhom jistabbilixxu TACs proviżorji .
(60)
Il-konsultazzjonijiet bilaterali mar-Renju Unit ġew konklużi fil-21 ta’ Diċembru.
Dan kien tard wisq sabiex l-eżitu jiġi inkluż f’dan ir-Regolament, meta jittieħed kont tal-fatt li jenħtieġ li japplika mill-1 ta’ Jannar 2022.
Jenħtieġ li l-Kunsill għalhekk, b’rispett sħiħ tal-Konvenzjoni tan-Nazzjonijiet Uniti dwar il-Liġi tal-Baħar u d-drittijiet u l-obbligi tal-istati kostali kif ukoll is-sovranità u l-ġuriżdizzjoni tagħhom, jistabbilixxi TACs proviżorji għas-sajd fl-ilmijiet tal-Unjoni u dawk internazzjonali, u l-ilmijiet li jingħata aċċess għalihom minn pajjiżi terzi lill-bastimenti tas-sajd tal-Unjoni.
L-eżitu tal-konsultazzjonijiet skont l-Artikolu 498 tal-Ftehim dwar il-Kummerċ u l-Kooperazzjoni, kif espress fir-Rekord Maqbul iffirmat fil-21 ta’ Diċembru 2021, jenħtieġ li jkun rifless f’emenda għal dan ir-Regolament, li jenħtieġ li jiġi adottat malajr kemm jista’ jkun.
(61)
Jenħtieġ li t-TACs proviżorji jkollhom l-għan li jiżguraw iċ-ċertezza legali għall-operaturi tal-Unjoni u li jiżguraw il-kontinwazzjoni tal-attivitajiet tas-sajd sostenibbli sakemm tali emenda tiġi adottata.
(12) ĠU L 149, 30.4.2021, p. 10.